b'\n_START_ARTICLE_\nGroblje, Rodica\n_START_PARAGRAPH_\nGroblje so zaselek v kraju Rodica v ob\xc4\x8dini Dom\xc5\xbeale, desno od \xc5\xbeelezni\xc5\xa1ke proge Kamnik - Ljubljana. _NEWLINE_Naselje Groblje se prvi\xc4\x8d omenja leta 1435. Groblje je slovensko ime, ki izhaja iz besede "groblje" (v nem\xc5\xa1\xc4\x8dini Groblach) - v kraju je bilo takrat na voljo veliko kamenja, ki se v slovenskem jeziku imenuje "groblje". Ta kup kamenja je nastal, ko je bil uni\xc4\x8den jez jezera za \xc4\x8delno moreno neveljskega ledenika pri Kamniku in je poplava prinesla velike koli\xc4\x8dine kamnov na polje v Menge\xc5\xa1._NEWLINE_V naselju je sede\xc5\xbe krajevne skupnosti Jar\xc5\xa1e-Rodica. V gradu Groblje (Ebensfeld) je danes Biotehni\xc5\xa1ke fakultete, oddelek za zootehniko in ve\xc4\x8d in\xc5\xa1titutov (in\xc5\xa1titut za mlekarstvo, prehrano in \xc5\xbeivinorejo).\n_START_SECTION_\nGrad\n_START_PARAGRAPH_\nNa ru\xc5\xa1evinah domnevno rimskega kastela ob cesti Emona - Celeia je bil najprej zgrajen Aurspergov lovski dvorec Groblje. Grad je v listinah omenjen \xc5\xbee leta 1611, ko je v njem gospodaril Lovrenc Spitzig. Skupaj s cerkvijo ga je upodobil \xc5\xbee Janez Vajkard Valvasor v Topografiji vojvodine Kranjske leta 1679. Konec 17. stoletja je bil \xc5\xbee v zelo slabem stanju, zato so zraven leta 1689 postavili dvonadstropno stavbo z raz\xc4\x8dlenjeno in simetri\xc4\x8dno fasado s portalom in plitvim balkonom. Grad je ve\xc4\x8dkrat menjal lastnike. Najprej je pre\xc5\xa1el v roke Lambergerov. 1838 je posest, njive, vrtove, travnike, stanovanjska in gospodarska poslopja kupila baronica Antonija Alojzija Erberg, pozneje poro\xc4\x8dena Attems. Leta 1843 ga je prodala baronu Alfonzu Wurzbachu pl. Tannenberg, od njega ga je leta 1917 kupil A. Markun za dru\xc5\xa1tvo Dobrodelnost, ta pa ga je prodala Misijonski dru\xc5\xbebi sv. Vincencija Pavelskega v Ljubljani. Najprej so ga naselile redovnice usmiljenke in odprle dekli\xc5\xa1ko \xc5\xa1olo, leta 1920 pa lazaristi, ki so imeli misijoni\xc5\xa1\xc4\x8de in tiskarno._NEWLINE_1943 je bil grad po\xc5\xbegan. Tudi v gradu in kapeli sv. Notburge, ki je do konca druga druge svetovne vojne stala v nekdanjem parku, so bile Jelov\xc5\xa1kove freske.'